دئرام متنی : سون اوبالی آس ...
سون اوبالی آس .
چئویرن : دوقتور میرعلی رضایی
آدملار : بی ، گلین ، نقی خان ، پاشا خان ، خانیم ننه ، آسلان ، اوینویان ، قاراپاپاقلار ، پاسکویچ ، روس قوشونو و آشیق .
صحنه 1 : آس اوبا ؛ بوزچلو ائلینین یاشام یئری .
1 .
گلین : دئدی ، اورهیی ائویم اولموش ، گؤزلرینه زیللننده اورهییم کؤکسومده سوسمادان دؤزمور ، دؤیونتو دؤیونتو دؤیونتو ، ایستی باخیشلاریندا
آشک دالغالانیر ، فیرتانایا اوغرامیش دهنیز کیمی بولودلارا قدر یوکسهلهرک بولودا یاغیشا دؤنور دویغولاریمین زیروهسینه یاغیر و اورادان دا
سئل اولوب داشیر سرینلدیر مئهریبان باخیشیندان کئفلنن قان دامارلارینین ایستیلیین ، بو گون بخت ائوینه گئدیرم ، اسکی ائودن اورهییمی
اوزوب سئوگیلیمین اوباسینا اورک باغلامالییام ، آس اوبادان آیریلمالییام ، سالام یئنی ائویم .
بهی : آیری قالماغیما دؤزه بیلمیرم ، اورک له آیاغیم البیر اولوب منی ایشدن سالیب ، داها قوتوم یوخ آیاغا قالخام ، عاشیقلیک دردی یامان
درد ایمیش ! یازیق مجنون ، حاققیندا چؤللره دوشمهلی ایمیش ، شهلا گؤزلرینی گؤرمهیینجه باشا دوشموردوم شهلا ندیر ، بیلمیردیم هارادا
یئییب یاتیردیم ، هله بونلار بیر قیراقدا قالسین ، یاشین اؤتمهسی بئله وئیجیمه گلمیردی ، ایندی ایسه گئجه سحر اولونجا من قورو جان مین
یول اؤلوب دیریلهرم ، داها بو گون گلینی ائویمه آپاراجاغام ، ائل گؤزلهییر بیزی .
ناغی خان : بو ائل ناغی خانین جانیدیر ، بیرینین بورنوندان قان آچیلسا گؤیومو بولود آلار دونیام قارالار اورهییم قان اولار ، خالقین یوکو چینیمده
چوخ آغیر ایمیش ، فیرتانا قوخوسو گلیر ، منسه ائلین چادیرینین قایغیسینا قالمیشام کی چادیرلار و آس اوبا داغیلماسین ، بو اورهیین
خالق اوچون چیرپینماسینا یالنیز باشیمیز اوستده گؤی ده اولسا یئتر ،
آغری مایان اوره ک اولا باش اولا / جان سیرداشیم تورپاق اولا داش اولا / آرزی لارین سایی قدر یاش اولا / عومور وئررم خیدمتینه بو
خالقین ،
هر نه اولورسا اولسون ، یئتر کی خالقین باشی اوجا یاشاسین .
پاشا خان : بیر اووج تورپاق ائله وطن دئمکدیر ، نه آز نه ده چوخ ، آس اوبا اولماسا دونیادا اولماسین یا دا سئل آپارسین ، تورپاقدان پای اولماز آتالار
دئمیشلر ، بو تورپاغا آند اولسون نه اؤزگه تورپاغینا گؤز تیکمیشیک ، نه ده باشقا اؤلکهنی اَلهکئچیرمک سئوداسی باشیمیزدا وار ، وطن
تورپاغینا اَیری باخانین گؤزونو اویاریق ، خان نهنهلرین بویله بویوک دده لرین بیزه تعریفلهدیکلرینین یوزه دوخسانی تورپاق اوچون وئریلن
قانلارین ناغیلی ایدی ، آلله اؤزو ایستهمهمیش اوز وئرسه اسه پیس یئل اؤزوم تکجانا یئل توفان قارشیسیندا دایانارام بیر ذره بئله آتا بابا
تورپاغیمدان قویمام اسکیله ، منجه ناغیللار بئلهدیر .
خان ننه : ناغیل کیچیکلری دوموک ائتمک و یئرینده اوتورتماق اوچون دئییل ، ناغیل ناغیل اولسا بؤیکلری ده دینلهمک اوچون اوتوردار ائوین
بوجاغیندا خالچا اوستونده ، خان ننهم ناغیل دئیردی خانننهمین آناسی دا ، ائشیتدیییمه گؤره ائلیمیز ائله اولوب هردن چؤرکسیز
اولموش آمما ناغیلسیز اولمامیش ، هر دن شاد هر دن غملی و توتقون ، بونونلا بئله بو خالقین اورهییندن قوپان ناغیللاردا هیجان
ایستیلیک اولموشدور ، بیر کئشکه سؤزو دایم اورهییمیزده تکرار اولموش ، دئدیک کئشکه غملر قارا دئوین اورهیینه دوشسون ، سئوینجلری
دنه دؤنوب تورپاغا دوشوب جوجهریب ائله گول چیچک بوغدا پای گتیرسین .
آسلان : بوغدا دیری قالماق اوچوندور آمما اینسانین قانی شرفیله بدنده دولانار ، کیشی الینه بئل آلارسا ائوینه چؤرک قیلینج اَله آلارسا شرف قازانار
، بیر زامانلار نه سرحد نه مرز نه دیوار وار ایدی ، ایستهدییین یئره قدر آتینلا چاپیردین آیاغین آلتینداکی تورپاقلار قورتارمازدی ، یامان
زامانا اولوب مرز وار سرحد وار ، زهرمار لاپ قفس اولموش ، آمما ایندی بیر شئیلر واردیر کی دونن یوخ ایدی سرحد پیس اولسادا آدامین
شرفینی اؤلچن ترهزی اولموش ، آس اوبا خالقین اورهیی و آیاغی یئرینده دوزگون دورا دورا یوردومون سون اوباسی اولاراق قالمالیدیر .
اویونچو : رقص زامانی آیاقلاریمی برک چیرپیرام یئره ، اینانیرام کی اوبانین تورپاغی اوغلونون دایانیقلی اولدوغونو تام جانی ایله دویار ، اللریم گؤیه
قالخاراق تانریما دئییرم بیر گون اؤزونه ساری چکهجکسن من ده اورکله گلهجهیم ، آمما سنی آند وئریرم گؤندردییین سون یالواجا سنه
ساری اوچاجاغیم گونهجن آیاقلاریمی گوجدن سالما ، قوی فیرلانسین ، مندن و ائلیمدن سئوینجی رقصی اسیرگهمه .
آشیق : شادلیق هامینین پاییدیر آمما هر آن سئوینیب گولمک اولمور ، دیلینی کسنده بارماقلارینی سیندیراندا سنه زامانادان بیر اورهک گیلئیی
سازی قوجاقلاماق بیر قوجاق حیرس یاناقلاردا گؤز یاشی قالیر ، بارماقلاریم سازیمین سیملری روحومون میضرابی اورک سئوینجیمی
دوره مدهکیلرله پایلاشماق اوچون باهانا اولموشدور آمما دئو اینسانلارین سئوینجینه دؤزه بیلمهدی ، اونلارا قفس دوزلتدی ، بویالی قفس،
هر خالقا سویا میللته اؤزنه اویغون قفس ، کیم قفسه وروغوندور ؟ کیم ؟
قورقوت یولو دئگیل عبث / سازا لاییق دئگیل قفس / منی سازدان آییران کس / سازسیز نئجه یاشاییم من ؟!؟
پاسکوویچ : ایمپراتورلوق گونو گوندن بؤیویور ، بیر عسگر آنجاق قان تؤکمهلی ایرهلی گئتمهلی ، بو گون بوردا صاباح اوردا بیریسی گون هر یئرده ،
عسگرین اورهیی داش کیمی برک اولمالیدیر ، رحم ایگیدلیک و گوذشت ائتمک قوشونون یئنیلمهسی دئمکدیر ، یئنیلمک ده باشی
آشاغیلیق تحقیر ، هر ساواشدا اوستونلوک باشیاوجالیق دئمکدیر ، فرق ائتمز قارشی طرفین قوشونو واردیر یا یوخ ، گوجلودور یوخسا
گوجسوز ، آنجاق چاپاراق ایرهلی گئتمهلی یئنی اؤلکهلر آلمالی ، روس ایمپراتورو بیزدن بونو ایستهییر .
1
2 .
توی دویوندور ، شاد بیر گونده آشیق دیرینگه چالاراق اوینادیر .
ناغی خان و پاشا خان ائلین آداملاری ایله بهی گلینی یولا سالیر ،
گئدیرلر .
آشیق : یاخشی یول ، بورچالی ائلینین گؤزل قیزی ، آ بهی ائلینه سالام یئتیر ، دئی کی صاباح یولا دوشورم گلم اورادا توی توتوب شادلیق ائدک .
آشیق چیخیر ائشی یه .
گلین : آلله آمانیندا قال آس اوبام .
بهی : گؤز یاشینی بورادان آیریلماق آجیسی یوخسا سئوگیلینه قوشولماق سئوینجی ساییم ؟
گلین : دوزدور سئوگیلیم باشیمین تاجیدیر آمما اورک ائودن آیریلاراق بولانماسا سئوگیلییه لاییق وئریلهسی دورو اورک اولماز !
بهی : باشیمین تاجی دوزدور آی اوزونون پاریلتیسی گؤزومون ایشیغیدیر ، آمما گؤز یاشلارین ایسه یاغیشا دؤنور بولودو ایلدیریمی خاطیرلادیر ...
گلین : اؤز زامانیندا یوردومدان و عزیزلریمدن آیریلماق اوچون یئری وار گؤز یومماغا ...
بهی : یارین گؤز یاشی هر نه اوچون اولسا دا صبریمی توکتسه کیمه گیلئیلهنیم ؟
گلین : گلین گؤزونه قوربان اولسون دولوخسانماغینی بیر ده گؤرمهییم ، جانیم روحوم ...
بهی : گل گئدک .
گلین : اویناییرسان یا یول گئدیرسن ؟
بهی : بوتون یولو اورکدن اویناییرام ،
سحر سحر باغدا گزن نازنین / دستینله غونچهنی اوز قادان آلیم / سوسن دن سونبول دن لالا نرگیزدن / سیاه تئللرینه دوز قادان آلیم .
گلین : ساللانیب ساللانیب اوزونو اویمه / ائله سوزگون باخیب قلبیمه دیمه / یارالی باغریما گوزل داش دویمه / قویما سینهم اوسته کوز قادان آلیم .
بهی : گوورچین سن ائیوانیما قونارسان / عرض ائلهییم درد دیلیم قانارسان / ایری تئللی یاشیل باشلی سوناسان / گل بیزیم گوللرده اوز قادان آلیم . گلین : دوروب حسنون کیتابینا باخارام / شیرین جانیم آتشینه یاخارام / شوقه گلیب شیرین شیرین اوخورام / چاتمیر تعریفینه سوز قادان آلیم .
آشیق : آشیق علسگرین قدرینی بیلسن / آغلادیب گوزونون یاشینی سیلسن / اگر قدم قویوب بیر بیزه گلسن / یئرین وار گوز اوسته گل قادان آلیم .
گلین : منیم ده اورهییم سنین ذوقوندن جوشدو .
بهی : ائوینه خوش گلدین .
گلین : هله بیر یول گئتمهمیشیک کی !
بهی : سنینله اولاندا زامان دایانیر ، بیر گؤز قیرپیمیلا چاتاریق ، گؤزلرینی یوم .
گلین : بیرلیکده یوماریق .
روس قوشونون غفیل یوروشو ، بهی ایله گلین موحاصیرهده ، هر ایکسی
ساواشیر . بهی صلیبه چکیلیر ، گلین توتولور ، هجومچولار گلینه تجاووز
ائدیر .
بهی قورتولماغا چالیشیر آمما هیجاندان هوشدان گئدیر ، گلین
هجومچولارین بیرینین الیندن قیلینج قاپاراق اؤزونو یارالاییب هوشدان
گئدیر .
آشیق یولا دوشوبدور .
آشیق : دونن آس اوبادا توی ایدی ، بو گون بهی اوباسیندا توی توتولاجاق ، دونیا بودور ، بو ،
بیرینه قارداشدی بیرینه باجی / بیرینین باشینا قویدورور تاجی / بیرینین آغزینا زهردن آجی / بیرینین آغزیندا بال اولور دونیا / بیرینه
لذذتین دادین قاندیریر / بیرینی سونولمز اودا یاندیریر / بیرینین بوینونو باسیب سیندیریر / بیرینین بوینونا شال اولور دونیا / آی رشید فرقی
وار قره ینن آغین / اوجور کی گورورسن دره ینن داغین / بیرینین باغلاییر دیلین دوداغین / بیرینین آغزیندا دیل اولور دونیا .
هجومچولار رقص و شادلیق ائدیر . 2
بهی آغ پالتاردا و گلین آغ چادرا ایله گئتدیی یولو بیرده قاییدیرلار .
گلین : چاناقچی مولکوندن سفر ائیله دیک / منه قنیم اولدو یوللار آغلارام / شجر گلدی اوردو شیکار ائیله دی / توکر دیده لریم سئللر آغلارام .
بهی : ناگاهاندان بویله دوشدوم درده من / نئجه چکیم عشق اوزونه پرده من ؟ / گوزو یاشلی گلدیم تاغاوئرده من / پریشان اولوبدور تئللر آغلارام .
گلین : بیر شاه انداز شاهبازیم گئدیبدیر / کسیلیبدیر ایختییاریم گئدیبدیر / کوکسو داغلی بیر تاواریم گئدیبدیر / قورویوب لال اولوب دیللر آغلارام .
بهی : بیر پری دیل آرامیندا قان آغلار / چکیلیب سینه مه دوگونلو داغلار / اولوبدور بولبولوم لال اولوب باغلار / سارالیب سولوب گوللر آغلارام .
آشیق بهی ایله گلینی آغ پالتاردا گؤرجک سازی یئره قویور قیلینجی
گلینین الیندن آلیب رجز اوغویاراق هجومچولارا ساری یومولور.
آشیق : بیر قارینج توپراقینا مین جان فدا ائیلر رشید / ائیلسه ایشغال سنی بیر لحظه اغیار ای وطن .
ایشغالچیلار آشیقی ال قولو باغلی آپاریرلار .
آشیق : من عاشق آه و زاردا / جانیم دردده آزاردا / او گوندن کی قول اولدوم / ساتیرلار هر بازاردا .
ایشغالچیلار یوللاریندا هر کسی گؤرجک توتوب آپاریرلار .
پاسکویچ : روس امپراتورو سیزه آرخالاناراق روسیانی گئنیشلندیرمک ایستهییر ، بس ساواشین ایرهلییه دوغرو ، قارشینیزدا دایانانی آیاقلاییب
کئچین ، بیز قلبه و اوغور ایستهییریک ، آتلاری چاپین روس عسگرلری ، چاپین .
ایشغالچیلار کئفلی کئفلی رقص و شادلیق ائدیر .
آشیق ایشغالچیلارین غفلتیندن ایستیفاده ائدیب قاچیر .
3 .
ناغی خان یوخدان دیکسینیر ، ائله بیلهسن پیس یوخو گؤروب .
آشیق سحر تئزدن اوبایا گیریر .
بهی ایله گلین آغ پالتارلا اوبایا گلیر .
آشیق بهیین پاپاغی و گلینین قیلینجینی اونلاردان آلیب ناغی خانا وئریر .
آشیق : کئچمیشلری یادا سالیب / آغلاییرام هردن هردن / تئللی سازی سینه م اوسته / چاغلاییرام هردن هردن / یوخدور سارا ، نه خان چوبان
یاتیب یاسا گوللو موغان / آغلاییرام هردن هردن .
ائل یاس مراسیمی توتور .
بهی و گلین خالق آراسیندا گزیر ، گولاب سپیر ، قورآن یاییرلار .
آشیق : قانادیم اولایدی دونه یدیم قوشا / عومرومو گویلرده وئره یدیم باشا / آل قانا باتاندان قاراباغ شوشا / بیر گوزوم گولسه ده بیری ده آغلار .
ناغی خان بهی و گلینین قیلیجینی پاشا خانا وئریر .
آشیق : عزیزیم قاراباغا / قار یاغدی قاراباغا / ائلیم طایفام قیریلدی / توکولدو قاراباغا / عزیزیم قاراباغا / قار یاغدی قاراباغا / من اولنده چئویرین /
اوزومو قاراباغا ،
سندن آیری چکیلیب سینه مه چارپاز یارا واردی / قارا گئیدیرمه منه چون قارام اوستن قارا واردی / یانیرام غملی گونومدن اومودوم بیر یارا
واردی / منی تاپشیرما غمه غم منی ییخماقدادی ، دای گل .
4 .
ایشغالچیلار قانلی آخشامدا یئنه اسیر توتورلار و ایرهلی گلیرلر ، بیر
چوخ ایسان گوجدن دوشموش .
آشیق : اینسان دردلرینی گل سازیندا چال / دوزوملی آشیق لاردان حکایت ائت / گل بیزه آی آشیق عشق درسی وئر / اومودسیز ساعاتدا دردیمیزه
یئت .
بهی و گلین آغ پالتاردا آسلانا بیر قیلینج وئریرلر . 3
آسلان الده قیلینج گلیر ، ایشغالچیلارلا ایگیدجهسینه دؤیوشور .
آشیق : بیلیرسن آی آشیق دردیمیز بیردیر / گل گئدک سازیندا عشق دن دانیش / سیم لرین دیلی ایله خلقی هارایلا / گل بو درده منله بیرلیکده
آلیش .
ناغی خان و پاشا خان داخیل اولورلار ، اونلارلا بیرلیکده آسلان و باشقا
دؤیوشچولر ایشغالچیلاری گئرییه آپاریر .
پاسکوویچ : گئری چکیلیریک.
آشیق : دده قورقود سازی چالسا / دلی دومرول باش اوجالدار / بلی البته کی یولداش باشینی یولداش اوجالدار / سسله آشیق سازی چالسین /
سسی میز بیرده اوجالسین / اویناماقلار یئنه دونسون / کاس شومشکلرگویه دونسون / قوی وئرک سس سسه با هم اوخویاق بیرده
کوراوغلو دلی سیندن / هجرین قوچ نبی سیندن / اوکی ظالیملری مظلولارین اوستونده ازردی / او کی آسلان کیمی داغلاردا یاتیب باغدا
گزردی / اوخو آشیق اوخو / سن بیل او کی تانری تانییبسان / سوزومه دوز جالییبسان / سوموگوم قوی سازا گلسین / بولبولوم آوازا گلسین /
یازمیشام ایوازا گلسین / گوچ آلاق قوی دلی لردن / باج آلاق اجنبی لردن .
پاسکویچ : گئری چکیلیریک ، توپخانا ، توپخانایا خبر وئرین .
توپلارین سهسی .
آسلان ایگیدجهسینه ساواشیر ، آمما سوندا بیر چوخ یارا آلاراق یئره
ییخیلیر .
ائلین آداملاری بیر بیر یئره دوشورلر .
ناغی خان و پاشا خان بیر تپه اوزهرینده دوروب تاماشا ائدیرلر .
ناغی خان : ائل مغلوب اولور .
پاشا خان : آس اوبا قانا بویانمشیدیر .
ناغی خان : گئری چکیلمهلییک .
پاشا خان : ایرهلیلهسهلر ، تبریزه کیمی گلهجکلر .
ناغی خان : گئری چکیلمهسک ، قوشوندان بیر نفر دیری قالماز .
پاشا خان : بورادا قارشیلارینی کسمهلیییک .
ناغی خان : توپلاری لاپ ایپیمیزی اوزوب .
پاشا خان : توپ لاریمزلا قارشی دورون .
ناغی خان : ماراغا توپخاناسی تکباشینا بیر ایش گؤره بیلمز .
پاشا خان : مگر آنجاق اونلار بوردادیر ؟
ناغی خان : بلی ، بیر توپ 100 توپ قارشیسیندا ...
پاشاخان : بس بو خوراسان توپلاری نئجه اولدو ؟
ناغی خان : عابباس میرزا اونلاری گؤزلهییر .
پاشا خان : گلمهسهلر یئنیلهجهییک .
ناغی خان : قوشون قیریلمادان گئری چکیلمهلیییک .
پاشا خان : اؤزون دئدین کی ، خوراسان توپخاناسینی گؤزلهییریک .
ناغی خان : سنینله عابباس میرزایا قالسا ، گئری چکیلمهریک ...
پاشا خان : سن گئری چکیلمک ایستهییرسن ؟
ناغی خان : قوشون قیریلاندان سونرا کیمله ساواشاجاقسان ؟ 4
پاشا خان : تورک اؤلر ، آما تورپاق وئرمز .
ناغی خان : تورپاق وئرمهلی دئییلیک .
پاشا خان : یول یولاجاق نهدیر ؟
ناغی خان : یئنی هجوم اوچون دالی ، دوغروسو ، تووا چکیلمک .
پاشا خان : چوخ توپ و عسگرله یاخشیدیر ، آمما ...
ناغی خان : من ائلی گئری آپارارام ، سن گئت سوراقینا ،،، عابباس میرزانی دئییرم ...
پاشا خان : منیمله گلمز .
ناغی خان : گوجله گئری چکدیر ، قوشون باشچیسیز اولسا روس تبریز تهران هارادی بیلمز ، گلیب آلار .
پاشا خان : بو سؤزلرله گئری چکیلمز ، جان وئرر تورپاق وئرمز .
ناغی خان : من ده تورپاق وئرمک ایستهمیرم ، خوراسان و آذربایجان توپخاناسی ایله اونلاری قاییدیب توپا باغلاریق .
پاشا خان : آخی قبول ائتمهلیدیر ، یا یوخ !
ناغی خان : قبول ائتمهسه ، اؤز باشینی اونون قیلینجینا یاخینلاشدیر، دئی یا منی اؤلدور یا دا منیمله گل ، آخی ائل قیریلیر قارداش ، آنجاق بیر
ایش گؤر ده .................................
پاشا خان : سن ائلین آرخاسینجا گئت .
بهی و گلین آغ پالتارلا اوزون زنجیری اؤزلری ایله داشیرلار .
آشیق : من بیر اوشاق ، سن بیر آنا / او دور کی باغلی یام سانا / هانسی سمته هانسی یانا / هئی اوچام دا یووام سن سن / ائلیم گولوم اوبام سن سن /
داغلاری نین باشی قاردیر / آغ اورپه یین بولودلار دیر / بویوک بیر کئچمیشین واردیر / بیلینمه ییر یاشین سنین / نه لر چکمیش باشین
سنین ،
خوراسان توپخاناسی گلمهمکله عابباس میرزانین و آذربایجان قوشونو داغیلیر ، یئنیلیر ، تورکمنچای و گولوستان موقاویلهسی ایله بیر چوخ
تورپاق روسییهیه وئریلیر ، بورچالی ائلی ایللر بویو روسلارلا گیزلی ساواش آپاردیلار ، روسلار اونلاری تانییاندان سونرا داها ساواشماق یوخسا
تسلیم اولماقدان باشقا یول قالمامیشدی .
5 .
گئجهدیر .
پاشا خان : کئشکه خوراسان توپخاناسی گلسهیدی ، ایندی ...
ناغی خان : تورک قاجار ایله روس ساواشی هر نه اولسایدی ، اولوب بیتیب ، ایندی آرتیق تاریخه کئچیب ، سن بئله دوشون کی او واختدان آز
کئچیب ، دونن قورتولوب ، قارداشیم آمما بیز هله دیرییک ، بو سازا سیغینیبسان کی نه اولسون ؟ اؤزونه گل .
پاشا خان : گلیم نه ایش گؤروم ؟
ناغی خان : ائلینین قایغیسینا قال ، بو بورچالی خانیندان ائله بؤیوک بیر اوماجاق دئییل .
پاشا خان : ائل اوز توپراقیندا یول گئدیر ...
ناغی خان : یول گئدیر دوزدور ، آمما باغلی اللرله بوغولموش نفس لرله ، درد قان یارالارلا ...
پاشا خان : بیز مغلوب اولدوق بیلیرسن ؟
ناغی خان : آتدان دوشموشوک آددان دوشمهمیشیک کی ، بسدیر ...
پاشاخان : نه بسدیر ؟ بیر نئچه یارالی یورغون توفنگچی و بیر نئچه چولاق آت ایله روس قوشونونو یئنمک ایستهییرسن ؟
ناغی خان : اولمالی دئییل ، ائده بیلمریک ، بیلیرم آمما ....................................
پاشا خان : آمما نه ؟ دئ ، سوساندا اورهییم بوشالیر ، سنین سوسماغین قورخولودور .
ناغی خان : منیم ایلک و سون سؤزوم بودور ، بیرگون عابباس میرزا روسلارین سوراغینا گلهجک ...
پاشا خان : آهان ...
ناغی خان : سن عابباس میرزایا اینامینی ایتیرمیسن ؟!
پاشا خان : تهراندا اولانلار آدامدا ایمان قویمور قالا ، ایمانیمی الدن وئرمهمیشدیم سؤز صحبت واریدی ایندی یوخ قارداشیم .
ناغی خان : هله بو ناغیل بیتمهمیش ، مؤمون بیر قیلا چئوریلر ، آما ...
پاشا خان : اما نه؟ ؟؟؟ یوخ قارداشیم یوخ ، منیم یانیمدا داها عابباس میرزا ایله گولوستان و تورکمنچای آنلاشماسی بیتدی ... 5
ناغی خان : آخی نییه ؟
پاشا خان : اونلار ائله بیلهسن لاپ آللاهلاریندان ایدی کی بیز بیربیریمیزدن آیریلاق .
ناغی خان : سن عابباس میرزانی مندن یاخشی تانییرسان ...
پاشا خان : تهران بیر فقط عابباس میرزا دئییل کی ، اوندان سؤز ائشیتمیر ، ایندی یئنی قانادلانیب ایکی اوزلولوکله میدان اوخویان آداملارین الینه
دوشموش ،،، ایندی یئنی یاشاماق یوللارینی تاپمالیییق ...
ناغی خان : من دئییرمی ، بیری گئتمهلیدیر ...
پاشا خان : ....
ناغی خان : گئدیب عابباس میرزا ایله باشی اوجا قاییدسین .
پاشا خان : یاخشی یوخودور آمما دوغرو اولماسی چوخ چتین ...
ناغی خان : بئله آسیلی قالماق ، سنجه داحا پریشان یوخو دئییل ؟
پاشاخان : اوتورماقدان باشقا چاره میز وار ایدی می ؟
ناغی خان : ائل روس چکمهلری آلتیندا ازیلیب .
پاشاخان : او طرف غریبه ایله دولوب سنی ایستهمیر ، یعنی اجنبی تانیش دونو گئییب ...
ناغی خان : ائل آیاغا قالخیب ساواشمالیدیر .
پاشا خان : منیم اؤلوم اوزهریندن کئچیب ساواشماعا گئده بیلر ...
ناغی خان : آزادلیغین قیمتینی بوندان آرتیق چوخالتما ...
پاشا خان : ائله سئچه بیلهجهیین بیر یولو وار او دا بودور ( سیلاح چیخاریر ) ...
ناغی خان : اؤزون ایستهدین ( سیلاح چیخاریر ) ...
خانیم ننه اوینویانلا بیرلیُکده الده مشعل ایله ایچری گلیب اوتورور .
بهی ایله گلین ده آغ پالتاردا خانیم ننه ایله گلیرلر .
پاشا خان ایله ناغی خان خانیم ننهنی گؤرجک سیلاحلاری قیراغا آتیر و
اونون کناریندا اوتورورلار .
خانیم ننه : یارالی خان بوردا ایدی بو وضعیتی گؤرجک اؤز الیله جوت اوغلونو اؤلدوردو .
پاشا خان : خانیم ننه خبرسیز نییه ؟!
ناغی خان : خانیم ننه !!! باخیشلارین گؤیدن آغیر اولموش ، آی ائلین آناسی ، آما منیم گوناهیم ...
خانیم ننه : اؤلوم ایله دیریم آراسینی بو یورغون جانیملا دؤیوب گلمهمیشم کی بوردا گوناهکار آختارام .
پاشا خان : ایشیمیز چتینلشیب ...
خانیم ننه : ایشین چتینلیگی جانی برک آداملار اوچوندور .
ناغی خان : من ده دئییرم ساواشاق .
خانیم ننه : نه ایله ؟
ناغی خان : سوسمالییق سا سوسوم .
پاشا خان : ها ایندی سنی بیر اؤپمهلییم ...
خانیم ننه : هله قرار وئریلمهییب ، اوتور ، سیزه بیر احوالات تریفلهییم .
ناغی خان : واخت آزدیر منیم آنام .
خانیم ننه : بو چیخیلماز دورومون یول یولاجاغینی ائشیتمک اوچون ، واخت وار .
ناغی خان : ائشیدیریک .
اوینویان خانیم ننهنین سؤزلرینی رقص ایله ایفا ائدیر .
خانیم ننه : گونش خانیم مین ایللر بویو هر گون دان واختی داغ آرخاسیندان شن گؤزلری ایله گؤرونمک اوچون بویلانیر ، هامی دا بیلیردی کی
یوخونون سونو چاتمیش داها ، گونش خانیم بو ایللرده اینسانلارین سئوینجینی گؤرنده داها سئوینردی ، صوبحدن آخشاما کیمی گؤیده
گزیردی و قیزیلی ایشیغی ایله یئر اوزوندهکی آداملارا حیات باغیشلایاردی ، آما آداملار نانکور و تنبل ایدیلر ، البته ازلدن بئله دئییلدیلر
، هر زامان قارا اورک دئو هاوایا اوفورنده تنبللیک کولک کیمی اسیردی و اونلارین جانینا هوپوردو ، گونش خانیم آداملارین تنبللییینی
گؤرنده اورهیی سیخیلیردی ، آخی گونش خانیمین گلیشی ایله چوخ آز آدام کیرپیکلرینی آچیب گؤیه سالام وئریردی ، گونلر 6
کئچدی ، ائله بیر گون گلدی کی هیچ کیم گونش خانیمین ناخوش اولماسیندان خبری اولمادی ، قارا اورک دئو گؤردو کی گونش
خانیمین اولوب اولماماغینین اینسانلارا فرقی یوخدور ، گئدیب گؤیدن ناخوش و قوروجان گونش خانیمی گؤتوردو ، ایندی دوران
قارانلیق دورانی اولموش و زامانا ایسه یاراسالار زاماناسی ، هامی بو وضعیته آلیشمیشدی ، نه بیر نفر ایشیقلیق ایستهییر نه ده بیر نفر
گونش خانیمین صیفتینی خاطیرلاییر ، گؤیون قیزیل گلینی کؤچموشدو ، زامان آداملارینین اورهیی قارا گئجه کیمی اولموش ، قارا
اورک دئو هامینین اونون کیمی اولدوغوندان سئویندی ، بو یئرین ناغیلی ایدی ، بو طرفلرده بیزیم آذربایجاندا خالق گؤروب کی
گئجهدیر ، داها گونش خانیمدان خبر یوخدور سحر تئزدن داغ دالیندان بویلانا ، هامینین اورهیی تولوب ، اونلار قدیم کیمی شاد اولوب
اوخویوب اوینایا بیلمزدیلر ، آخی آذربایجاندا قدیمدن بری ساواشدان و اوو مراسیمیندن قاباق و غلبه زامانیندا و تانریدان شوکور ائتمه
و طیلسیملری سیندیران زامانیندان قاباق رقص ائدیلردی ، خصوصا ده گونشه سایغی و سیتایش آذربایجاندا چوخ اؤنملی ایدی ، اونون
اودو ایستیسی ایشقلیق و قارانلیغی محو ائتمه رمزی ایدی ، بونا گؤره اودون گوجونون سیتاییشی رقص ایله ایفا اولوناردی ، بیزیم
یوردون آداملاری باشقا مسالهلری کیمی رقص ایله گونشین آلاوولارینی منیسمهمیشدیلر ، گونش قارا اورک دئوین الینه کئچندن بری
هئچ کیم هله رقص ائده بیلمهمیشدیر ، آتش رقصی ده خالقین اورهیی کیمی اؤلموشدور ، هامینین اورهییینی غم بوروموشدور ، بیر گون
هامی گؤرور بیر نفر قوپوز چالیر ، ساری گلین هاواسین ، خالق یاواش یاواش اوبانین اورتاسینا توپلاشیر ، هئچ کیم نئجه دویغو
یاشادیغینی بیلمیردی ، آخی هامی ساری گلین رقصینی ایجرا ائدیردی ، گؤیون ساری گلینین یئنیدن دیریلمهسی اوچون اونو
سهسلهمهلی ایدیلر ، یالوارمالی ایدیلر ، گئدیب قارا اورک دئوین الیندن قورتاریب گؤیه قایتارمالی ایدیلر ، او گون آذربایجان خالقینین
روحو بدنلردن آیریلان هامی گؤیه ساری اوچان ایشیقلی و ایستی گونش خانیمی دئوین الیندن قورتاردیقلاری گوندور ...
پاشا خان : بس اوینامالیییق .
خانیم ننه : هله گونش گؤیده .
ناغی خان : اولمایا گلمهیهجک !؟
خانیم ننه : یارالی خان ایکی ایگید اوغلونو اؤز یئرینه قویوب گئدیب ، ایندی نه ائدیب نه ائتمهمهیینیز سیزدن آسیلیدیر ، آمما صاباح گونش
اوغورلاندیقدا بیر نفر ساری گلین ماهنیسینی بو اورهیی سینمیش بئلی بوکولموش ائله اوخومالیدیر .
خانیم ننه اوینویان ایله بیرلیکده ائشییه گئدیر .
ناغی خان : بس یاشامالیییق .
پاشا خان : کسینلیکله ، آمما یاشاماق اوچون یئر اولمالیدیر ، بئله دئییل منیم آنام ؟ آنا ! خانیم ننه هانی !؟
ناغی خان : خانیم ننه هانی ؟
پاشاخان : بورادایدی آخی ؟!
ناغی خان : سن ده گؤردون ؟
پاشا خان : دیریلیب ؟
ناغی خان : آیاغینین آلتینی اؤپرم ، گئج اولمادان گئدک ، چوخ ایشلر گؤرمهلیییک ، گئتمهلیییک .
پاشا خان : منیم ده چوخ ایشیم وار ، بلکه سن اوبانین سون یاردیمچیسی اولاسان ، من ده سون قالانی .
ناغی خان : من ائلین یاریسی ایله بورادان گئدیرم ، بورچالی خالقیندان بیر قیسمی گؤیده گونش اولمایان گلن گونلر اوچون بوردا قالمالیدیر .
پاشا خان : من ده ائلین یاریسی ایله بوردا قالیرام کی یئریمیز دوشمن الینه کئچمهسین ، گونش خانیم بورادادا اوغورلانا بیلر .
آشیق : بورچالی ائلی ایکییه بؤلوندو ، بیری قالدی ، ناغی خان او بیری بؤلوم ایله آراز قیراغینا گئتدی ، روس قوشونو اونلاری ایزلهدی ، ائل آرازدان
کئچه بیلمهدی.
آرازین داشقینا باخ / اوروسون مشقینه باخ / اوخورام درد الیندن / دئییرلر عشقینه باخ ،
ناغی خان اونلاری عثمانلی ایمپراتورلونا ساری آپاردی، اورادا بو ائله قاراپاپاق آدی وئریلدی ، بیر مدتدن سونرا عابباس میرزا ناغی خانا
قاییتماق اوچون دعوت گؤندردی ، قاراپاپاپقلار عثمانلیدان یولا دوشوب ماکیدان آذربایجانا گلدیلر ، اونلار روسلارین اسارتی آلتیندا
یاشاماغا بویون ایمهدیلر ، آمما بو طرفده ماکیدان خوی سالماس و اوموریا کیمی تورک ائللرله دولو ایدی ، عابباس میرزا کئچمیشده ماراغا
مقدم ائلی و افشارلارین یاشادیغی ایندی ایسه بومبوش یئر اولان سولدوز ماحالینی قاراپاپاقلارا باغیشلادی ،
حکم والا _ چونکی سیزین جاندان کئچمهیینز و خیدمتینیزین و بورچالی ائلی ایله بیرلیکده ناغی خان و اولادلارینین ایگیدلیک و
جسارتلری تکرار بو یوکسک قدر بیلنه ( عابباس میرزایا ) معلوم اولوب ، اونلارا _ قاراپاپاپق ائلینه _ لیاقت اؤدولو اولاراق سولدوز ماحالینی
وئردیییمیز زامان لازم ایدی کی ، یوکسک مقاملی ( ناغی خان ) جنابلارینا لاییق و سولو بیر کند وئرک کی بو مرحمت نسیلدن نسیله
قالسین ، بونا گؤره قیزیل وئریب آلدیغیم ، ناغادای کیمی تانینان نوجهده کندینی زمانهمیزین مجتهدی میرزا احمدی یاشینا گؤره وکیل 7
ائدیریک کی باغیشلاما صیغهسینی ناغد 100 دینار پول و بیر من بوغدا شرطی ایله اوخوسون ، و اؤز مهری ایله و تبریزین سارایینین بوتون
فاضیل اینسانلارینین شاهیدلییی ایله سیزه تقدیم ائتسین ، و آدی چکیلن مولکون بونچاغینی اونون خصوصی مولکو اولاراق اونا
سییورغال کیمی وئردیک ، بو باغیشلاییجی مرحمت ایله یاناشی آدی چکیلن کندین ناغد و مولک و مالینی دا اونون سیورغالینا وئردیک
کی بو مولکو اَلده ساخلاسینلار کی نسل بهنسل دیوان ظابیطلری و مباشیرلری بو ایل قاهیر دولت ناغد قرار و حبه نامهیه حواله ائتمهسین
، قرار وئردیک کی دفترخانه دفترینده بو حکمو ثبت ائتسینلر و دهییشیکلیکدن قورونسون و مقبول ساییلسین ،
جمادی الثانیده یازیلدی ، 1240 قمری ،
قرار وئریلدی کی یوکسک مقام ناغی خانین خیدمتلرینه گؤره بی یازییا اساسا نوجهده کندینی سیزه باغیشلادیق ، ایستهدییی کیمی ائده
بیلر ، موبارک رامضان آییندا یازیلدی ، 1245 قمری ،
قاراپاپاقلار ناغی خانین باشچیلیغی ایله کئچمیشدن بری آدی تورک یوردو سولدوز اولان سولو بیر دوزنلیییه صاحیب اولموشلار .
صحنه 2 : سولدوز ؛ قاراپاپاق تورکلرینین یاشاییش مسکنی .
6 .
بهی ایله گلین تپهباشیندان سولدوزدا یاشایان خالقا باخیرلار .
بهی : ائوه گئدک ؟
گلین : یورولموشام گئدک .
بهی : ایندی ایسه راحات یاتا بیلریک .
گلین : یاتیب و ساری گلین یوخوسونا قوناق اولا بیلریک .
آشیق : حسرت کورپوسونه وای حسرت جانیم / قوی ایتگین ائللرین دردیندن یانیم ،
دوشمانلار الینده اسیردی ائلیم / اوخشاما دئمه گه باغلی دیر دیلیم .
7 .
آشیق ساری گلین هاواسینی چالیب اوخویور .
اوینایان ساری گلین رقصینی اویناییر .
آشیق : ساچین اوجون هورمزلر / گولو سولو درمزلر / ساری گلین / بو سئودا نه سئودادیر / سنی منه وئرمزلر / نئیلیم آمان آمان / ساری گلین / بو
درهنین اوزونو / چوبان قایتار قوزونو / نه اولا بیر گون گورم / نازلی یاریمین اوزونو / نئیلیم آمان آمان / ساری گلین / عاشیق ائللر آیریسی /
شانا تئللر آیریسی / آیریسی بیر گونونه دوزمزدیم / اولدوم ایللر آیریسی / نئیلیم آمان آمان / ساری گلین .
سون .
93.07.02
آس اولدوز . آس اربایجان . ایری آنا .
8
kas_Arab snd_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab snd_Arab unk azb_Arab unk